Selle aasta liigas on hetkel käsil seitsmes netiturniiride nädal ning 18 mängijat on endale finaalikoha juba kindlustanud. Seega saab tegemist olema eelmise aastaga võrreldes oluliselt suurema finaalüritusega. Siiski on juba selgunud ka mõned sellised mängijad, kellel (ka kõik järgnevad turniirid kaasa tehes) finaalturniirile pääsemise võimalust enam pole, kuid neid on õnneks siiski vaid viis. Kümnel mängijal on finaalist puudu vaid 1-5 turniiri, millega nad soovi korral ilmselt probleemideta hakkama saavad.